
PANEVĖŽIO RAJONO SAVIVALDYBĖS TARYBA

SPRENDIMAS
DĖL PANEVĖŽIO RAJONO SAVIVALDYBĖS TARYBOS 2011 M. RUGPJŪČIO 25 D. SPRENDIMO NR. T-163 „DĖL PANEVĖŽIO RAJONO SAVIVALDYBĖS TARYBOS VEIKLOS REGLAMENTO PATVIRTINIMO“ PAKEITIMO

2022 m. birželio 16 d. Nr. T-157
Panevėžys

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Savivaldybės taryba n u s p r e n d ž i a:
Pakeisti Panevėžio rajono savivaldybės tarybos veiklos reglamentą, patvirtintą Panevėžio rajono savivaldybės tarybos 2011 m. rugpjūčio 25 d. sprendimu Nr. T-163 „Dėl Panevėžio rajono savivaldybės tarybos veiklos reglamento patvirtinimo“: 
1. pakeisti 1601punktą ir jį išdėstyti taip:
„1601. Komiteto posėdis gali vykti nuotoliniu būdu arba daliai Savivaldybės tarybos narių fiziškai susirenkant į komiteto posėdį, o kitai daliai Tarybos narių dalyvaujant nuotoliniu būdu    (toliau – mišrus būdas). Nuotoliniu būdu ar mišriu būdu vyksiančio Tarybos komiteto posėdžio klausimai rengiami ir posėdis vyksta laikantis visų šiame reglamente nustatytų reikalavimų ir užtikrinant šio reglamento 17 punkte nustatytas Tarybos nario teises.  Nuotoliniu būdu ar mišriu būdu priimant komiteto sprendimus, turi būti užtikrintas komiteto nario tapatybės ir jo balsavimo rezultatų nustatymas. Tokiomis sąlygomis posėdis vyksta naudojant vaizdo konferenciją. Tarybos narys, dalyvaujantis nuotoliniu būdu, save identifikuoja parodydamas Savivaldybės tarybos nario pažymėjimą, kuris patvirtina Tarybos nario tapatybę, o balsuoja rankos pakėlimu. Komiteto posėdžiai nuotoliniu būdu ar mišriu būdu vykti negali, jeigu tam raštu prieštarauja daugiau kaip pusė visų komiteto narių, išskyrus:
[bookmark: part_cf4196ee375948d6b73db4e7d7223f7e]1601.1. kai dėl nepaprastosios padėties, ekstremaliosios situacijos ar karantino komiteto posėdžiai negali vykti Tarybos nariams posėdyje dalyvaujant fiziškai;
[bookmark: part_3c73d22c73184d18b32df130176421f7]1601.2. artimiausią numatytą nuotoliniu būdu ar mišriu būdu vyksiantį komiteto posėdį.“;
2. pakeisti 1702 punktą ir jį išdėstyti taip:
„1702. Komisijos posėdis gali vykti nuotoliniu būdu ar mišriu būdu. Nuotoliniu būdu ar mišriu būdu vyksiančio Tarybos komisijos posėdžio klausimai rengiami ir posėdis vyksta laikantis visų šiame reglamente nustatytų reikalavimų ir užtikrinant šio reglamento 17 punkte nustatytas Tarybos nario teises. Nuotoliniu būdu ar mišriu būdu priimant komisijos sprendimus, turi būti užtikrintas komisijos nario tapatybės ir jo balsavimo rezultatų nustatymas. Tokiomis sąlygomis posėdis vyksta naudojant vaizdo konferenciją. Komisijos narys, dalyvaujantis nuotoliniu būdu, save identifikuoja parodydamas Savivaldybės tarybos nario, seniūnaičio, valstybės tarnautojo pažymėjimą ar asmens tapatybės kortelę arba Lietuvos Respublikos piliečio pasą, kuris patvirtina komisijos nario tapatybę, o balsuoja rankos pakėlimu. Komisijos posėdžiai nuotoliniu būdu ar mišriu būdu vykti negali, jeigu tam raštu prieštarauja daugiau kaip pusė visų komisijos narių, išskyrus:
1702.1. kai dėl nepaprastosios padėties, ekstremaliosios situacijos ar karantino komisijos posėdžiai negali vykti Tarybos nariams posėdyje dalyvaujant fiziškai;
1702.2. artimiausią numatytą nuotoliniu būdu ar mišriu būdu vyksiantį komisijos posėdį.“

